《峡山留别何太史及两家诸从》
明代·李孙宸

若为看山始出山，几回名胜并追攀。占星尚拟高阳聚，跨鹤同窥上界还。

客路燕云看杳杳，离心峡水共潺潺。升平事业还君在，多病怜予鬓已斑。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。